Brügg BE

Brügg estis ĝis la 31-a de decembro 2009 komunumo de la distrikto Nidau kaj ekde la 1-a de januaro 2010 komunumo de la administra distrikto Bielo en Kantono Berno, Svislando. Ĝi havis 4156 loĝantojn je la 31-a de decembro 2010.

 Geografio 
Brügg situas sude de Bielo, al kies aglomeraĵo ĝi apartenas, ĉe la norda bordo de Aro, kiu tie fluas tra la Nidau-Büren-Kanalo.

La teritorio de la komunumo etendiĝas sur areo de 4,99 km², de kiuj 31,5% estas kovritaj de arbaro, 29,5% servas por agrikulturo kaj 34,3% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Brügg limas en nordo al Bielo, en nordoriento al Orpund, en oriento al Schwadernau, en sudo al Aegerten, kaj en sudokcidento kaj okcidento al Port.

 Trafiko 
Tra Brügg kondukas la kantona ĉefvojo n-ro 6 kaj la svisa aŭtovojo A6, kies komenca alveturejo situas sur la limo de Brügg kaj Bielo. La komunumo disponas pri stacidomo ĉe la fervojlinio de Bielo al Berno kaj estas ankaŭ konektita al la loka busreto de la urbo Bielo. Ekzistas ankaŭ ŝiphaltejo ĉe la bordo de Aro.

 Historio 
La unua dokumenta mencio de Brügg datiĝas el la jaro 1261 kiel Brugge. Dum mezepokoBrügg apartenis al la Grafejo Nidau kaj kun tiu fariĝis en la jaro 1388 respektive 1393 havaĵo de la urbo Berno. La iama romia ponto, al kiu Brügg dankas sian nomon, dum mezepoko estis anstataŭigita per pramo.Fonto: Anne-Marie Dubler: Brügg en Historia Leksikono de Svislando (2010-09-17)

 Vidu ankaŭ 
 Aliaj signifoj de Brügg
 Brügg BE (stacidomo)

 Notoj kaj referencoj 


 Eksteraj ligiloj 

 Oficiala retejo de la komunumo Brügg